Kyiv

Kyiv (bahasa Ukraine: Ки́їв  , Bahasa Rusia: Киев   pernah diInggeriskan kepada Kiev) ialah ibu negara dan bandar terbesar Ukraine. Bandar ini memiliki penduduk sekitar 2.6 juta orang.

Katedral Sofia di Kiev ialah sebuah bangunan warisan dunia yang dilindungi oleh UNESCO bermula dari tahun 1990.

Penamaan 
Kota ini disetujui mendapat nama sempena pengasasnya Kyi (, ), seorang putera raja dalam kalangan masyarakat puak Polan timur yang menduduki dedua belah tebing Sungai Dnipro; bahasawan Rusia Oleg Trubachyov menggalurkan nama ini kepada bahasa Slav Timur *Kyjevŭ gordŭ ("kubu Kyi") turunan Proto-Slav *kyjevъ, tetapi galuran ini dipertikaikan kesahihannya. Ahli linguistik Kanada Jaroslav Rudnyckyj pula mengaitkan nama ini dengan akar Proto-Slav *kyjь sekaligus menurunkan kepada кий kyj "tongkat" dalam bahasa Ukraine sekaligus Ки́їв Kyiv boleh ditafsirkan sebagai "kubu pancang".

Manuskrip pertama menamakan kota ini secara langsung ialah sepucuk surat berbahasa Ibrani bertarikh  TM dalam kalangan masyarakat Yahudi kota tersebut sebagai ; pemeta-pemeta Islam seperti Abu Zayd al-Balkhi dan Ibrahim al-Istakhri (pada 951 M) pada kurun-kurun berikutnya menggunakan nama  Kūyābah. Orang-orang Tatar Kirim memberi nama  Mankerman dari  man kerman "kota tinggi".

Sejarah 

Golongan manusia terawal Kiev mula menetap pada zaman Paleolitik lewat (Zaman Batu). Masyarakat Kiev ketika Zaman Gangsa membetuk sebahagian budaya Cucuteni–Trypillia berdasarkan artifak-artifak yang ditemui di sini. Pada awal Zaman Besi, beberapa puak menetap Kiev dan melaksanakan pertanian, penternakan dan berdagang dengan masyarakat Scythia serta masyarakat-masyarakat purba di pesisir utara Laut Hitam. Penemuan kepingan wang Rom dari abad kedua ke keempat Masihi menunjukkan kegiatan perdagangan dengan wilayah timur Empayar Rom. Warga budaya Zarubintsy dinilai sebagai leluhur terus golongan Slav puba yang kemudiannya menubuhkan Kyiv.

Para penyelidik bercanggah pendapat berkenaan waktu tertubuhnya Kyiv; waktu penubuhan tradisi/rasmi ialah 482 Masihi. Data-data arkeologi mencadangkan penubuhan pada abad keenam atau ketujuh, dengan sesetengah pengkaji menentukan penubuhan pada lewat abad kesembilan.

Galeri

Rujukan

Pautan luar 
  Gereja Sofia di Kiev - warisan dunia

 
Bandar raya di Ukraine
Bandar raya suci
Ibu negara di Eropah